b'\n_START_ARTICLE_\nPirmosios tautos\n_START_PARAGRAPH_\nPirmosios Tautos (angl. First Nations) yra dabartinis pavadinimas Kanados teritorijoje gyvenusioms tautoms ir j\xc5\xb3 dabartiniams palikuonims, i\xc5\xa1skyrus metisus ir inuitus. J\xc5\xb3 teises ir interesus atstovaujanti organizacija yra Pirm\xc5\xb3j\xc5\xb3 Taut\xc5\xb3 Asambl\xc4\x97ja._NEWLINE_Anks\xc4\x8diau Pirm\xc5\xb3j\xc5\xb3 Taut\xc5\xb3 \xc5\xbemon\xc4\x97s buvo vadinami ind\xc4\x97nais, vietiniais kanadie\xc4\x8diais (angl. Native Canadians), aborigenais, autochtonais. JAV ta pa\xc4\x8dia prasme naudojamas terminas \xe2\x80\x9evietiniai amerikie\xc4\x8diai\xe2\x80\x9c (Native Americans), rei\xc5\xa1kiantis Valstij\xc5\xb3 teritorijoje gyvenusius ir gyvenan\xc4\x8dius ind\xc4\x97nus, o pla\xc4\x8diaja prasme\xc2\xa0\xe2\x80\x93 Amerikos \xc4\x8diabuvius apskritai._NEWLINE_S\xc4\x85voka Pirmosios Tautos prad\xc4\x97ta pla\xc4\x8diau naudoti apie 1980-usius ir pakeit\xc4\x97 iki tol paplitus\xc4\xaf termin\xc4\x85 ind\xc4\x97n\xc5\xb3 gentys.'